রহমান ডাকাত

রহমান ডাকাত বা রেহমান ডাকাত ( ; ১৯৭৫– ৯ আগস্ট, ২০০৯) ছিলেন পাকিস্তানের করাচির লিয়ারি পাড়ায় বসবাসকারী একজন গুন্ডা, যিনি পিপলস আমান কমিটি গঠন করেছিলেন। তার আসল নাম ছিল সর্দার আব্দুর রহমান বালুচ।

 জীবনী 
রহমান ১৯৭৫ সালে করাচিতে জন্মগ্রহণ করেন। তাঁর বাবা ছিলেন দাদ মুহাম্মদ ও মা খাদিজা বিবি। তাঁর বাবা ও চাচা শেরু উভয় ১৯৬৪ সাল থেকে মাদক চোরাচালানের সঙ্গে জড়িত ছিলেন।

বাল্যকালেই তিনি মাদক বিক্রির সঙ্গে জড়িয়ে পড়েছিলেন। উল্লেখ করা হয়, মাত্র ১৩ বছর বয়সেই তিনি এক ব্যক্তিকে ছুরিকাঘাত করেন। কেউ বলেন, ১৯৯৫ সালে তিনি নিজের মাকেও হত্যা করেছিলেন। ধারণা করা হয় যে, তাঁর মা প্রতিদ্বন্দ্বী এক গ্যাং সদস্যের সঙ্গে যুক্ত ছিল। ২০০১ সালে হাজি লালুর গ্রেপ্তারের পর লালুর গ্যাংয়ের প্রধান হিসেবে বালুচ তার স্থলাভিষিক্ত হন।

 হত্যা 
রহমান ২০০৯ সালের ৯ আগস্ট করাচি পুলিশের সঙ্গে বন্দুকযুদ্ধে নিহত হন। জুলফিকার মির্জা এক বিবৃতিতে দাবি করেন যে, তিনি নিজেই রহমানকে হত্যা করেছেন। যদিও তিনি বলেন যে, এই কাজটি করে তাঁর খারাপও লেগেছিল। তিনি আরও দাবি করেন যে, এই ঘটনার পূর্ণ দায়িত্ব তাঁরই।

 জনপ্রিয় সংস্কৃতিতে 
২০২৫ সালে মুক্তিপ্রাপ্ত হিন্দি ভাষার বলিউড চলচ্চিত্র ‘"ধুরন্ধরে" (২০২৫) রহমান ডাকাতের চরিত্রে অভিনয় করেছেন অক্ষয় খান্না।

 তথ্যসূত্র 

বিষয়শ্রেণী:১৯৭৫-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:পাকিস্তানি অপরাধী
বিষয়শ্রেণী:করাচির ব্যক্তি
বিষয়শ্রেণী:২০০৯-এ অপরাধ
বিষয়শ্রেণী:পাকিস্তানে অপরাধ
বিষয়শ্রেণী:জাতীয়তা অনুযায়ী অপরাধী